
Ako među žene neočekivano uđe vlasnik kuće slijepac, jesu li dužne pokriti svoje glave?


* 
* 
* 
* 
* 
* 
* 

 
Jesu li žene obavezne nositi hidžab pred slijepom osobom?

Žene trebaju sjediti odvojeno od muškaraca, i nije dopušteno da oni ulaze kod njih, osim ako se radi o mahremu. Takav postupak domaćina pogrešan je; on je pogriješio vjerovatno zato što je slijep.  

Žene nisu dužne pokriti se hidžabom u prisustvu slijepca, jer žene svoje tijelo pokrivaju zbog pogleda stranaca. Dokaz za to jeste predanje Fatime b. Kajs. Muslim je zabiliježio da joj je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, sugerirao: *“Svoj priček provedi u kući Ibn Ummu Mektuma, jer je on slijep čovjek, pa ćeš moći odložiti svoju odjeću.”*  

Kada je riječ o predanju u kojem se navodi da je Poslanik, ﷺ, naredio Ummu Selemi i Mejmuni da se zastru od Ibn Ummu Mektuma, ono nije vjerodostojno i u otvorenoj je koliziji s navedenim Fatiminim hadisom. (Vidjeti: *Irvaul-galil*, 6/210-211.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


